Den Vest-Sjællandske Avis, 1819-06-01
Nyeste Post-Efterretninger. J den Spanske Colonial=Krig begynder der at komme et nyt Liv, og man faaer dog nu saa mange Efterretning er derfra, at man, naa man sammenligner dem med hinanden, dog nogenlunde er istand til at slutte sig til Begivenhedernes sande Beskaffenhed. Først er med den Hollandske Brig Martha Elisabeth, som forlod Curacao den 19de Marts, den Efterretning bragt til Nye Orleans, at den Kongelige Armee i Venezuela under Morillo, er den 9de Februar stødt paa Bolivar ved Calabozo, hvor det kom til en almindelig Fægtning, hvori at Bolivar, uagtet han havde 7000 Mand, og Morillo kun 900, blev aldeles slaget, og mistede sin heele Bagage og Artillerie; hvorpaa Morillo havde forfulgt ham, og taget San Fernando deel Apure, imedens at de Kongelige Tropper ogsaa vare trængte frem i det Sydlige af Carracas og lavede sig til at beleire Augustura. – Man kan forlade sig paa, at denne heele Efterretning er intet videre en aldeles uhiemlet Skipper Relation, som man har bundet Skibets Fører paa Ærmen, i en eller anden Spansk Søehavn paa Kysten; da den foruden sine indvortes Usandsynligheder, har alle Tids- og Local-Omstændigheder imod sig. Man veed med Vished, at Bolivar først afreiste den 26de Februari fra Augustura, for at overtage Commanden over Hæren, og den Madrider Hoftidende har desuden leveret Efterretninger fra Carracas af 25de Februari uden i mindste Maade at omtale denne Seier; men derimod berettet: at Don Pueblo Morillo, har den 30te Januar paa Sletten ved St. Fernando de Apure, holdet Revue over en Deel af den Kongelige Armee, som bestod af 7 Batailloner, 3 Cavallerie-Regimenter, og udgjorde nogle Tusinde Mand. Feldttoget blev aabnet den 1ste Februari og den 5te befandt Armeen sig paa de frugtbare Sletter ved Maracura; (Morillas Armee, har altsaa slet ikke været ved Colaboco, og Feldtoget er ikke aabnet i Carracas, men i Provindsen Varinas), længere gaae de Spanske Efterretninger ikke, derimod har man, som det er bekiendt, faaet en Efterretning fra Jnsurgenternes Side, at General Paez skal have slaget Morillo ved Casangua, (Floden Conangua imellem Stederne St. Antonio og Varinas), officielle Efterretninger herom har man ikke endnu faaet; derimod ere Depescher indløbne fra General Pae; af 9de, 10de og 15de Februar, ifølge hvilke han har været i Fægtning med de Kongelige Tropper og seiret over Roalisterne. Ramos, som commanderede Guerillerne ved den Kongelige Armee er dræbt, denne bestod af 5000 Mand hvoraf 2 var Jnfanterie. Morillo havde den 15de Febr. da han paa alle Sider var angrebet af Jnsurgenterne og da han leed Mangel paa Heste og Slagteqvæg begyndt paa at trække sig tilbage (Jnsurgenternes Overlegenhed i Cavallerie vil være ham til stor Skade i disse flade Egne, indtil han naaer Biergene i Maracaibo; det er ikke sandsynligt at han har taget San Fernando d'Apure.) Jmedens at disse Begivenheder passere i de vestlige Egne, saa giøres store Tilberedelser til Krigens Fortsættelse i de Østlige. Bolivar er som sagt afgaaet til Armeen den 26de Februar; hans Hær skal bestaae af 6000 Mand, hvoriblandt 500 Englændere og Halvdelen af den er Cavallerie. General Urda nette har begivet sig til Margaritha for at commandere 500 andre Engelske Tropper, som Oberste Englisch har bragt dertil. Tropperne paa denne Øe og de paa Kysten ligeoverfor under General Bermudet skulle agere i Forbindelse med hinanden.